CELEX: 62021TN0328
Language: fi
Date: 2021-06-09 00:00:00
Title: Asia T-328/21: Kanne 9.6.2021 – Airoldi Metalli v. komissio

9.8.2021   
            
            
               FI
            
            
               Euroopan unionin virallinen lehti
            
            
               C 320/43
            
         
      Kanne 9.6.2021 – Airoldi Metalli v. komissio
      (Asia T-328/21)
      (2021/C 320/49)
      Oikeudenkäyntikieli: englanti
      
         Asianosaiset
      
      
         Kantaja: Airoldi Metalli SpA (Molteno, Italia) (edustajat: asianajajat M. Campa, M. Pirovano, D. Rovetta, G. Pandey, P. Gjørtler and V. Villante)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan lopullisen polkumyyntitullin käyttöönotosta Kiinan kansantasavallasta peräisin olevien pursotettujen alumiiniprofiilien tuonnissa ja kyseisessä tuonnissa käyttöönotetun väliaikaisen tullin lopullisesta kantamisesta 29.3.2021 annetun komission täytäntöönpanoasetuksen (EU) 2021/546 (1) ja
               
            
                  —
               
               
                  velvoittamaan komission korvaamaan kantajan oikeudenkäyntikulut ja vastaamaan omista oikeudenkäyntikuluistaan nyt käsiteltävässä asiassa.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kuuteen kanneperusteeseen.
      
                  1)
               
               
                  Ensimmäinen kanneperuste, joka perustuu prosessuaalisen yhdenvertaisuuden ja hyvän hallinnon periaatteen loukkaamiseen, ilmeiseen arviointivirheeseen sekä puolustautumisoikeuksien loukkaamiseen ja kantajan nimen paljastamiseen.
               
            
                  2)
               
               
                  Toinen kanneperuste, joka perustuu komission tekemään ilmeiseen arviointivirheeseen arvioitaessa vahinkoa ja syy-yhteyttä sovelletun menetelmän, tiedon ja menettelyn kannalta ja polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8.6.2016 annetun Euroopan parlamentin ja neuvoston asetuksen (EU) 2016/1036 (2) (jäljempänä perusasetus) 3 artiklan rikkomiseen.
               
            
                  3)
               
               
                  Kolmas kanneperuste, joka perustuu perusasetuksen 1 artiklan 2 kohdan ja 5 artiklan 2 kohdan rikkomiseen se vuoksi, ettei tarkasteltavana olevaa tuotetta ole määritelty asianmukaisesti.
               
            
                  4)
               
               
                  Neljäs kanneperuste, joka perustuu perusasetuksen 1 artiklan 2 kohdan ja 3 artiklan rikkomiseen sekä ilmeiseen arviointivirheeseen siltä osin kuin on kyse tarkasteltavana olevan tuotteen määritelmästä ja asianomaisesta maasta tulevan tuonnin arvioimisesta vahinkoanalyysiä ja syy-yhteyttä varten (CN-7610 90 90).
               
            
                  5)
               
               
                  Viides kanneperuste, joka perustuu perusasetuksen 2 artiklan 6 a kohdan a alakohdan rikkomiseen siltä osin kuin komissio on valinnut väärin ”asianmukaisen edustavan” maan.
               
            
                  6)
               
               
                  Kuudes kanneperuste, joka perustuu perusasetuksen 2 artiklan 6 a kohdan rikkomiseen siltä osin kuin on kyse sen raportin oikeudellisesta asemasta, jolla komissio osoittaa, että tietyssä maassa tai kyseisen maan tietyllä sektorilla on merkittäviä kilpailun vääristymiä. Kantaja väittää, että Euroopan talousyhteisössä käytettäviä kieliä koskevista järjestelyistä annettua asetusta N:o 1/1958 (3) on rikottu ja kantajan perusoikeuksia on loukattu, koska kantaja ei voinut saada edellä mainittua raporttia italian kielellä.
               
            
         (1)  EUVL 2021, L 109, s. 1.
      
         (2)  EUVL 2016, L 176, s. 21.
      
         (3)  EYVL suomenk. erityisp., alue 1, nide 1, s. 14.